text: [{"text_idx": "#000002", "text": "Rauta ni 61,519 na lewenivanua e ra osota na rara levu e Ellis Park ena nodra lai veitokoni ena nodrau qito na timi ni All Blacks kei na timi ni Springboks."}, {"text_idx": "#000003", "text": "Vagaluya vakadua na timi ni Niusiladi na kosakosa ni veitokoni ni timi ni springboks ena mataka ni kua ena nodratou mai qaqa ena kai levu e 35 kei 23 ena i karua ni nodratou valataki vanua ena sotasota ni Rugby Championship ka vakayacori ena Ellis Park mai Sauca Aferika."}, {"text_idx": "#000004", "text": "Timi ni All Blacks e taucoko sara mai na nodratou qito ena veiyasana kece ena loma ni rara kani ratou sa bau raica vinaka saraga mai na vanua e malumalumu ka ratou sa vaka vinaka taka mai, ka laurai votu ena qito ena mataka ni kua."}, {"text_idx": "#000005", "text": "Ratou na lesu tale mai Niusiladi me ratou mai vakavakarau vinaka ni bera ni ratou sota kei na timi ni Argentina enai ka 27 ni siga ni vula oqo, ka ratou na vuka tiko na timi ni Sauca aferika me ratou laki sota kei na timi ni Ositerelia ena tikini siga vata ga ena i katolu ni rauni ni sotasota ni valataki vanua."}, {"text_idx": "#000006", "text": "Ia mai qaqa na timi ni Argentina vei Ositerelia ena kai levu e 48 kei 17 ena mataka ni kua."}, {"text_idx": "#000009", "text": "Your email address will not be published. Required fields are marked *"}, {"text_idx": "#000011", "text": "Era mate e sivia ni 2,000 na lewenivanua e Turkey kei Syria ena uneune kaukauwa."}]